


[bookmark: LW_BM_COVERPAGE]





RO			RO
RO			RO
EXPUNERE DE MOTIVE
1.	TEMEIUL JURIDIC ȘI OBIECTIVELE RAPORTULUI
Parlamentul European și Consiliul au stabilit, prin intermediul unui regulament, Statutul funcționarilor Uniunii Europene[footnoteRef:1] (denumit în continuare „Statutul funcționarilor”) și Regimul aplicabil celorlalți agenți ai Uniunii Europene (denumit în continuare „RAA”), astfel cum se prevede la articolul 336 din Tratatul privind funcționarea Uniunii Europene. [1:  JO L 56, 4.3.1968, p. 1.] 

Deși reglementează în detaliu relațiile juridice dintre instituțiile UE[footnoteRef:2] (și agențiile UE[footnoteRef:3]) și personalul lor, aceste acte legislative nu sunt exhaustive, împuternicind în mod expres instituțiile și agențiile UE să adopte norme de punere în aplicare suplimentare cu privire la o serie de aspecte. [2:  Definiția detaliată și lista instituțiilor în sensul prezentului raport sunt furnizate la pagina 10. ]  [3:  Pentru detalii, a se vedea pagina 13 și anexa IV.] 

Ca parte a reformei din 2014 a Statutului funcționarilor[footnoteRef:4], colegiuitorii au introdus mecanisme de sporire a gradului de respectare a cadrului legislativ și de consolidare a guvernanței efective, permițându-le, în același timp, instituțiilor și agențiilor să se bucure de autonomie în ceea ce privește aplicarea Statutului funcționarilor și a RAA personalului lor. [4:  Regulamentul (UE, Euratom) nr. 1023/2013 al Parlamentului European și al Consiliului din 22 octombrie 2013 de modificare a Statutului funcționarilor Uniunii Europene și a Regimului aplicabil celorlalți agenți ai Uniunii Europene (JO L 287, 29.10.2013, p. 15.] 

De la reforma respectivă, articolul 110 alineatul (6) din Statutul funcționarilor îi impune Comisiei obligația de a prezenta, la fiecare trei ani, un raport privind normele adoptate de autoritatea împuternicită să facă numiri a fiecărei instituții pentru aplicarea Statutului funcționarilor și de autoritatea abilitată să încheie contracte de muncă în vederea aplicării RAA. Având în vedere că articolul 110 alineatul (6) din Statutul funcționarilor nu specifică faptul că fiecare raport ar trebui să acopere o perioadă de trei ani, este posibil să se acopere o perioadă mai lungă dacă acest lucru este oportun, în special în scopul prezentării unui raport mai complet și mai cuprinzător.
Primul raport întocmit în temeiul articolului 110 alineatul (6) din Statutul funcționarilor a fost publicat în 2017[footnoteRef:5], iar al doilea raport a fost publicat în 2021[footnoteRef:6]. Ținând seama de faptul că ultimul raport a vizat perioada cuprinsă între 1 ianuarie 2017 și 31 decembrie 2019, este oportun ca al treilea raport să vizeze o perioadă de patru ani pentru a prezenta date mai actualizate. Prin urmare, prezentul raport se referă la perioada cuprinsă între 1 ianuarie 2020 și 31 decembrie 2023. [5:  Acesta a vizat perioada 1 ianuarie 2014-31 decembrie 2016. Raport al Comisiei către Parlamentul European și Consiliu privind normele adoptate de autoritatea împuternicită să facă numiri a fiecărei instituții pentru aplicarea Statutului funcționarilor [COM(2017) 632 final] (denumit în continuare „raportul pe perioada 2014-2016”).]  [6:  Raport al Comisiei către Parlamentul European și Consiliu privind normele adoptate de autoritatea împuternicită să facă numiri a fiecărei instituții pentru aplicarea Statutului funcționarilor [COM(2021) 258 final] (denumit în continuare „raportul pe perioada 2017-2019”).] 

Împreună cu registrul privind normele de punere în aplicare administrat de Curtea de Justiție a Uniunii Europene[footnoteRef:7], acest raport este un instrument care permite transparența și care promovează o punere în aplicare coerentă a Statutului funcționarilor și a RAA[footnoteRef:8], asigurând, în același timp, faptul că normele sunt accesibile cetățenilor Uniunii Europene.  [7:  Disponibil prin intermediul aplicației internet accesibilă publicului „Centrul de resurse de comunicare și informare pentru administrații, întreprinderi și cetățeni” (denumit în continuare „CIRCABC”).]  [8:  A se vedea considerentul 32 din Regulamentul nr. 1023/2013 din 22 octombrie 2013.] 

2.	COLECTAREA DE INFORMAȚII PENTRU RAPORT
Pentru a pregăti raportul, Comisia a solicitat tuturor instituțiilor să actualizeze lista normelor de punere în aplicare stabilită pentru elaborarea raportului pe perioada 2017-2019. În primul rând, instituțiile au fost invitate să actualizeze lista inclusă în raportul pe perioada 2017-2019 astfel încât aceasta să includă toate deciziile de punere în aplicare a Statutului funcționarilor și a RAA care erau în vigoare în perioada 1 ianuarie 2020-31 decembrie 2023. 
Apoi, Comisia a comparat informațiile furnizate cu normele înregistrate în registrul administrat de Curtea de Justiție a Uniunii Europene. 
Au fost colectate informații privind normele de punere în aplicare aplicabile în cadrul agențiilor, în mod similar cu metodologia urmată pentru cele două rapoarte anterioare, pe baza evidențelor cuprinzătoare ale serviciilor Comisiei responsabile cu coordonarea relațiilor cu agențiile executive, cu agențiile descentralizate și cu întreprinderile comune pe teme legate de resursele umane.
Acest exercițiu de colectare a fost finalizat la 20 iunie 2024. Verificarea finală a tuturor datelor efectuată de către fiecare instituție a fost finalizată la 22 noiembrie 2024. Datele privind agențiile au fost colectate și verificate la nivel intern în mai 2024. 
3.	PRINCIPALELE ELEMENTE ALE RAPORTULUI
Prezentarea normelor de punere în aplicare
Titlul 1 descrie mecanismele de asigurare a aplicării coerente a Statutului funcționarilor, oferind o imagine de ansamblu a diferitelor tipuri de norme care pot fi adoptate fie de o autoritate împuternicită să facă numiri pentru aplicarea Statutului funcționarilor, fie de o autoritate abilitată să încheie contracte de muncă în vederea aplicării RAA. 
Evaluare cantitativă/Transparență
Titlul 2 oferă un inventar complet al tuturor normelor de punere în aplicare adoptate de autoritatea împuternicită să facă numiri sau de autoritatea abilitată să încheie contracte de muncă a diferitelor instituții și agenții, prezentând astfel în mod clar și transparent situația actuală de la nivelul tuturor instituțiilor și agențiilor.
În special, în acord cu instituțiile în cauză, Comisia a întocmit tabele care descriu în detaliu situația existentă în fiecare dintre cele zece instituții în perioada 1 ianuarie 2020­31 decembrie 2023. Pe baza acestor tabele, Comisia a stabilit un tabel general care oferă o imagine de ansamblu asupra situației la nivelul instituțiilor. în cursul perioadei de referință.
Un alt tabel general oferă o viziune de ansamblu agregată asupra normelor aplicabile în cadrul agențiilor la 31 decembrie 2023.
Tabelele identifică subiectele în legătură cu care autoritățile împuternicite să facă numiri sau autoritățile abilitate să încheie contracte de angajare au adoptat norme și măsura în care fiecare autoritate a făcut uz de puterea ei de reglementare.
Sunt prevăzute observații cu privire la principalele modificări survenite de la încheierea ultimei perioade de raportare în ceea ce privește numărul și tipul normelor adoptate în cadrul instituțiilor și al agențiilor.
Evaluarea calitativă/Conformitatea
Raportul prezintă modul în care autoritățile împuternicite să facă numiri sau autoritățile abilitate să încheie contracte de muncă au respectat cadrul stabilit în Statutul funcționarilor și în RAA, acordând o atenție deosebită subiectelor cu privire la care autoritățile nu au făcut (încă) uz de competența lor de a adopta norme. 
Raportul identifică, de asemenea, eventualele neconcordanțe cu Statutul funcționarilor și cu RAA în ceea ce privește respectarea obligației de a adopta norme de punere în aplicare, atunci când este necesar, și respectarea procedurii impuse pentru adoptarea normei de punere în aplicare în cauză. 
În plus, raportul analizează principalele schimbări care au avut loc în comparație cu perioada de raportare anterioară, în special în ceea ce privește noile subiecte reglementate de normele adoptate și gradul de convergență între instituții în ceea ce privește subiectele reglementate de aceste norme. 
În fine, raportul oferă o imagine de ansamblu asupra prezentării normelor de punere în aplicare în registrul administrat de Curtea de Justiție a Uniunii Europene.
4.	PERSPECTIVE
Comisia va trebui să prezinte următorul raport în temeiul articolului 110 alineatul (6) din Statutul funcționarilor pentru a viza, în principiu, normele de punere în aplicare în vigoare în perioada cuprinsă între 1 ianuarie 2024 și 31 decembrie 2026.

Comisia a întocmit prezentul raport pe baza datelor puse la dispoziție de instituții și agenții. Responsabilitatea pentru exhaustivitatea și acuratețea acestor date revine instituțiilor sau agențiilor respective.

MECANISME DE ASIGURARE A APLICĂRII COERENTE A STATUTULUI FUNCȚIONARILOR
→ Ce sistem prevede Statutul funcționarilor pentru punerea sa în aplicare?
→ În ce mod asigură Statutul funcționarilor o punere în aplicare consecventă a dispozițiilor acestuia?
Acest titlu prezintă diferitele tipuri de norme de punere în aplicare a Statutului funcționarilor și a RAA în sensul articolului 110 alineatul (6) din Statutul funcționarilor.
O caracteristică generală a tuturor acestor norme este aceea că nu privesc publicul larg. În consecință, acestea nu fac obiectul publicării în Jurnalul Oficial al Uniunii Europene. Cu toate acestea, pentru a fi opozabile personalului în cauză, normele trebuie să fie aduse la cunoștința personalului în conformitate cu articolul 110 alineatul (4) din Statutul funcționarilor.
Ar trebui remarcat încă de la bun început că, din 2014, cadrul legislativ a rămas neschimbat. Întrucât colegiuitorii nu au introdus noi tipuri de norme de punere în aplicare, prezentul raport va urma aceeași structură de prezentare ca și cele două rapoarte anterioare. 
Următoarele norme se încadrează în domeniul de punere în aplicare a raportului[footnoteRef:9][footnoteRef:10]: [9:  Raportul nu include actele delegate adoptate în temeiul articolelor 111 și 112 din Statutul funcționarilor. Aceste acte rezultă din exercitarea de către Comisie (sau, înainte de reforma din 2014 a Statutului funcționarilor, de către Consiliu) a competenței sale specifice de a adopta norme cu un efect general asupra tuturor membrilor personalului UE. Dimpotrivă, normele de punere în aplicare în sensul articolului 110 din Statutul funcționarilor sunt adoptate de o instituție în temeiul competenței sale de autoritate împuternicită să facă numiri și sunt limitate la membrii personalului instituției în cauză. ]  [10:  Statutul funcționarilor și RAA utilizează grade diferite de obligativitate și formulări diferite atunci când se referă la normele de punere în aplicare care urmează să fie adoptate de o autoritate împuternicită să facă numiri sau de o autoritate abilitată să încheie contracte de muncă (de exemplu, „adoptă”, „în cazul în care consideră necesar, adoptă”, „poate stabili norme detaliate”). În sensul listelor de la prezentul titlu, sunt menționate toate normele menționate în Statutul funcționarilor sau în RAA, indiferent de formulare. ] 

[bookmark: _Toc238715621]a)	Norme adoptate de comun acord între instituțiile Uniunii („Règles arrêtées d’un comun acord”)
Statutul funcționarilor și RAA prevăd că, pentru aplicarea anumitor dispoziții, normele trebuie adoptate de comun acord între instituțiile Uniunii[footnoteRef:11]. Acestea se referă la următoarele aspecte: [11:  Statutul funcționarilor nu definește procesul de adoptare a unei norme prin acord între instituțiile Uniunii. Acest proces a fost dezvoltat prin practica interinstituțională și este descris în detaliu în raportul pe perioada 2014-2016.] 

Statutul funcționarilor
Articolul 9 + anexa II, articolul 2	Procedura de constituire a comisiei paritare comune (COPARCO)
Articolul 10 alineatul (1)		Modalitățile de stabilire a componenței Comitetului pentru statutul funcționarilor
Articolul 37 litera (b)	Norme comune privind stabilirea unei liste a organizațiilor dedicate promovării intereselor Uniunii
Articolul 45 alineatul (2)		Capacitatea de a lucra într-o a treia limbă înaintea primei promovări
Articolul 57			Concediul anual
Articolul 61			Lista sărbătorilor legale
Articolul 72 alineatul (1)		Asigurarea de sănătate
Articolul 73 alineatul (1)		Asigurarea împotriva riscurilor de boală profesională sau de accident
Articolul 76a	Ajutoare financiare pentru majorarea pensiei unui soț supraviețuitor care suferă de o boală gravă sau de durată sau care are un handicap
Anexa VII, articolul 17 alineatul (2)	Transferul regulat special al unei părți a remunerației
Regimul aplicabil celorlalți agenți
Articolul 28a alineatul (10)	Modalitățile practice detaliate de punere în aplicare a dispozițiilor privind acordarea unei indemnizații de șomaj agenților temporari
[bookmark: _Toc238715622]b)	Dispoziții generale de punere în aplicare („Dispositions générales d'exécution”)
Statutul funcționarilor și RAA acordă autorității împuternicite să facă numiri, respectiv autorității abilitate să încheie contracte de muncă, competențe specifice de a adopta dispoziții generale de punere în aplicare[footnoteRef:12]. Acestea se referă la următoarele aspecte: [12:  Procesul de adoptare a dispozițiilor generale de punere în aplicare este descris în detaliu în raportul pe perioada 2014-2016.] 

Statutul funcționarilor
Articolul 27 alineatul (2)	Măsuri corespunzătoare în urma constatării unui dezechilibru semnificativ între naționalități în rândul funcționarilor
Articolul 32 alineatul (2)	Încadrarea în treaptă la recrutare
Articolul 42a		Concediul pentru creșterea copilului, familii monoparentale
Articolul 43		Raportul anual privind competența, eficiența și conduita în serviciu
Articolul 45a alineatul (5)	Numirea unui funcționar încadrat în grupa de funcții AST într-un post din grupa de funcții AD („certificare”)
Articolul 72 alineatul (1)		Rambursarea cheltuielilor medicale
Anexa VII, articolul 3 alineatul (1)	Alocația școlară
Anexa VII, articolul 9 alineatul (1)	Cheltuieli de mutare
Anexa VII, articolul 13a		Delegațiile
Anexa VII, articolul 13 alineatul (2) litera (b)	Baremul aplicabil delegațiilor efectuate în țări terțe
Anexa VIII, articolul 11 alineatul (2)	Transferul drepturilor de pensie către sistemul european de pensii (transfer „IN”) 
Anexa IX, articolul 2 alineatul (3)	Anchete administrative
Anexa X, articolul 3[footnoteRef:13]	Punerea în aplicare, cu titlu derogatoriu, a anexei X la agenții repartizați temporar la sediu [13:  Trebuie remarcat faptul că, în hotărârea sa din 26 februarie 2020 în cauza C-427/18 P, SEAE/Alba Aguilera et al., Curtea de Justiție a constatat că articolul 1 alineatul (3) din anexa X la Statutul funcționarilor nu conține obligația ca autoritatea împuternicită să facă numiri să adopte dispoziții generale de punere în aplicare pentru întreaga anexă X. În schimb, Curtea a constatat că dispoziția se limitează la a prevedea procedura care trebuie urmată în cazul în care autoritatea împuternicită să facă numiri decide să adopte dispoziții generale de punere în aplicare pentru anexa X (a se vedea punctele 77 și 83 din hotărâre). Prin urmare, articolul 1 alineatul (3) din anexa X nu mai este inclus în listă.] 

Regimul aplicabil celorlalți agenți
Articolul 12 alineatul (1)	Măsuri corespunzătoare în urma constatării unui dezechilibru semnificativ între naționalitățile agenților temporari
Articolul 12 alineatul (5)	Procedurile de recrutare a agenților temporari
Articolul 54		Reclasificarea agenților temporari menționați la articolul 2 litera (f)
Articolul 56		Angajarea și utilizarea agenților temporari menționați la articolul 2 litera (f)
Articolul 79		Utilizarea agenților contractuali
Articolul 82 alineatul (6)	Angajarea agenților contractuali
Articolul 86 alineatul (1)	Încadrarea în grupă a agenților contractuali
Spre deosebire de normele adoptate prin acord între instituții, conținutul dispozițiilor generale de punere în aplicare este stabilit de fiecare instituție[footnoteRef:14] în conformitate cu principiul autonomiei fiecărei instituții în calitate de angajator, astfel cum este recunoscut la articolul 13 alineatul (2) din Tratatul privind Uniunea Europeană și la articolul 298 din Tratatul privind funcționarea Uniunii Europene[footnoteRef:15].  [14:  Cu toate acestea, în materie de rambursare a cheltuielilor medicale în cadrul Sistemului comun de asigurări de sănătate, Comisia a adoptat, pe baza Reglementării comune privind asigurarea împotriva riscurilor de boală a funcționarilor Uniunii Europene, dispoziții generale de punere în aplicare cu efect asupra membrilor personalului din toate instituțiile și agențiile.]  [15:  Acest principiu al autonomiei fiecărei instituții în calitate de angajator a fost confirmat de jurisprudență, a se vedea hotărârile din 5 iulie 2011, V/Parlamentul European, F-46/09, punctul 135 și din 28 aprilie 2017, Azoulay et.al./Parlamentul European, T-580/16, punctul 57 și jurisprudența citată.] 

Dispozițiile generale de punere în aplicare sunt adoptate de autoritatea competentă a fiecărei instituții după consultarea Comitetului pentru personal și a Comitetului pentru Statutul funcționarilor, în temeiul articolului 110 alineatul (1) din Statutul funcționarilor și al articolului 141 primul paragraf din RAA[footnoteRef:16]. Articolul 142 din RAA prevede că dispozițiile generale de punere în aplicare menționate la articolul 110 din Statutul funcționarilor li se aplică agenților vizați de RAA cărora, în temeiul RAA, li se aplică dispozițiile Statutului funcționarilor. [16:  În raportul pe perioada 2014-2016 este prevăzută o prezentare detaliată a procesului de adoptare a dispozițiilor generale de punere în aplicare.] 

În conformitate cu jurisprudența Curții de Justiție a Uniunii Europene, expresia „dispoziții generale de punere în aplicare” de la articolul 110 alineatul (1) din Statutul funcționarilor se referă, în primul rând, la dispozițiile generale de punere în aplicare prevăzute în mod expres de anumite dispoziții speciale ale Statutului funcționarilor. Cu toate acestea, în împrejurări excepționale, poate apărea obligația de a adopta norme de punere în aplicare supuse cerințelor procedurale prevăzute la articolul 110 alineatul (1) din Statutul funcționarilor și atunci când statutul nu prevede în mod expres adoptarea de dispoziții generale de punere în aplicare. Potrivit Curții, așa ar putea sta lucrurile „atunci când dispozițiile statutului sunt lipsite de claritate și de precizie într-o asemenea măsură încât nu se pretează la o aplicare lipsită de arbitrar”[footnoteRef:17].  [17:  A se vedea hotărârea Curții de Justiție a Uniunii Europene din 26 februarie 2020 în cauza C-427/18 P, SEAE/Alba Aguilera et al., punctul 57 și jurisprudența citată. ] 

[bookmark: _Toc238715623]c)	Alte norme de punere în aplicare
Statutul funcționarilor și RAA prevăd, de asemenea, în mod expres că autoritatea împuternicită să facă numiri a fiecărei instituții și, respectiv, autoritatea abilitată să încheie contracte de muncă a fiecărei instituții[footnoteRef:18] au competența de a adopta alte norme de punere în aplicare, fără a da însă detalii cu privire la procedura de adoptare a acestora. [18:  Articolul 96 din Statutul funcționarilor prevede o competență comună a Comisiei și a SEAE într-un singur caz (cu privire la funcționarii Comisiei care lucrează într-o delegație a Uniunii și la funcționarii SEAE care trebuie să îndeplinească sarcini pentru Comisie ca parte a atribuțiilor lor).
] 

Alte norme de punere în aplicare sunt prevăzute în mod expres pentru următoarele subiecte:
Statutul funcționarilor
Articolul 2				Stabilirea competențelor autorității împuternicite să facă numiri
Articolul 5	(4)			Definirea tipurilor de posturi
Articolul 9	(2)			Componența și procedurile organismelor (comitete)
Articolul 22c				Denunțarea
Articolul 51 alineatul (1)			Procedurile privind incompetența profesională
Articolul 55 alineatul (3)			Rămânerea la dispoziția instituției
Articolul 55 alineatul (4)			Programe de lucru flexibile
Articolul 55a + anexa IVa, articolul 5	Activitatea cu normă redusă
Articolul 55b				Împărțirea activității
Articolul 56 + anexa VI, articolul 3		Ore suplimentare
Articolul 96	Funcționarii Comisiei care lucrează într-o delegație a Uniunii și funcționarii SEAE care trebuie să efectueze sarcini pentru Comisie ca parte a îndatoririlor lor
Anexa VII, articolul 14 alineatul (2)	Indemnizație de protocol
Anexa IX, articolul 30			Proceduri disciplinare
Anexa X, articolul 2			Transferul funcționarilor repartizați în țări terțe
Anexa X, articolul 5 alineatul (2)		Servicii de cazare pentru funcționarii repartizați în țări terțe
Anexa X, articolul 10 alineatul (3)		Indemnizația pentru condiții de viață
Anexa X, articolul 23	Rambursarea cheltuielilor de chirie pentru funcționarii repartizați în țări terțe
Anexa XIII, articolul 30 alineatul (3)	Repartizarea funcționarilor care dețineau responsabilități speciale pentru „șef de unitate sau echivalent” sau „consilier sau echivalent” înainte de 31 decembrie 2015
Regimul aplicabil celorlalți agenți
Articolul 28a alineatul (2)		Dispoziții privind acordarea indemnizației de șomaj agenților temporari
Articolul 42	Condițiile pentru ca plățile să constituie sau să mențină drepturi de pensie în țara de origine
Articolul 96 alineatul (2)	Indemnizația de șomaj pentru agenții contractuali
Articolul 112	Condițiile aferente plății drepturilor de pensie, indemnizației de șomaj, asigurării de invaliditate, asigurării de viață și asigurării de sănătate în țara în care persoana respectivă a fost asigurată ultima dată în cadrul unor astfel de sisteme
Articolul 125 alineatul (1)		Asistenții parlamentari
În plus, instituțiile au adoptat norme de punere în aplicare și în cazuri care nu sunt prevăzute în mod expres în Statutul funcționarilor și în RAA, atunci când a fost necesară punerea în aplicare a dispozițiilor statuare prin intermediul unor norme mai specifice. Procesul de adoptare a acestor alte norme de punere în aplicare depinde de practica administrativă a instituției în cauză. Din motive de transparență, raportul oferă o listă completă a altor norme de punere în aplicare adoptate de instituții, indiferent de procedura de adoptare urmată, de titlul sau de tipul actului juridic în care au fost incluse normele respective. 
MECANISME DE ASIGURARE A APLICĂRII COERENTE A STATUTULUI FUNCȚIONARILOR
→ Instituțiile au autonomie în ceea ce privește aplicarea Statutului funcționarilor și a RAA personalului lor. Această autonomie se exercită în limitele cadrului juridic, astfel cum este prevăzut în Statutul funcționarilor. 
→ Statutul funcționarilor prevede mecanisme specifice pentru aplicarea unei abordări interinstituționale comune ori de câte ori un anumit subiect impune o astfel de armonizare.

[bookmark: _Toc238715624]TITLUL 2.	EVALUARE CANTITATIVĂ/TRANSPARENȚĂ

TRANSPARENȚA
→ Ce norme erau în vigoare în perioada relevantă și căror subiecte din cadrul instituțiilor și al agențiilor li se aplicau?
→ Care au fost principalele modificări față de perioada de raportare anterioară în ceea ce privește numărul și tipul de norme nou-adoptate?
[bookmark: _Toc238715625]a)	Norme de punere în aplicare în instituții
În conformitate cu articolul 13 din Tratatul privind Uniunea Europeană și cu articolele 1, 1a și 1b din Statutul funcționarilor, următoarele zece instituții sunt vizate de prezentul raport[footnoteRef:19]: [19:  În conformitate cu articolul 36.1 din Protocolul (nr. 4) privind Statutul Sistemului European al Băncilor Centrale și al Băncii Centrale Europene, membrii personalului Băncii Centrale Europene sunt supuși condițiilor de angajare a personalului BCE. ] 

· Parlamentul European (PE),
· Consiliul (C),
· Comisia Europeană (COM),
· Curtea de Justiție a Uniunii Europene (CJUE),
· Curtea de Conturi Europeană (CCE), 
· Serviciul European de Acțiune Externă (SEAE),
· Comitetul Economic și Social European (CESE),
· Comitetul Regiunilor (CoR),
· Ombudsmanul European (OE) și
· Autoritatea Europeană pentru Protecția Datelor (AEPD).
În vederea întocmirii prezentului raport, celelalte nouă instituții i-au transmis Comisiei informații privind normele lor de punere în aplicare. În paralel, Comisia a consultat registrul administrat de Curtea de Justiție a Uniunii Europene.
Pe baza acestor informații și de comun acord cu instituțiile în cauză, Comisia a elaborat tabele care prezintă în detaliu normele în vigoare în perioada 1 ianuarie 2020-31 decembrie 2023 în fiecare dintre cele zece instituții, după cum urmează:
· O listă a normelor adoptate de comun acord între instituții (anexa I);
· Tabelele în care sunt enumerate dispozițiile generale de punere în aplicare și alte norme de punere în aplicare adoptate de autoritatea împuternicită să facă numiri sau de autoritatea abilitată să încheie contracte de muncă a fiecărei instituții (anexa II);
· Un tabel general care prezintă un rezumat comparativ al normelor de punere în aplicare a Statutului funcționarilor și a RAA din toate instituțiile (anexa III).
Tabelele utilizează o metodologie comună:
· enumeră normele de punere în aplicare aflate în vigoare, cel puțin parțial, în perioada care face obiectul raportului (1 ianuarie 2020-31 decembrie 2023);
· grupează normele de punere în aplicare în funcție de subiectele abordate, ținând seama de structura Statutului funcționarilor și a RAA;
· Identifică normele de punere în aplicare după numărul de referință, data intrării în vigoare[footnoteRef:20] și, dacă este cazul, data expirării. [20:  Trebuie precizat faptul că, în cazurile în care data intrării în vigoare nu a fost ușor de identificat, a fost prezentată, în schimb, data adoptării normei.] 

A fost aplicată următoarea metodă de contabilizare:
· normele de punere în aplicare au fost inventariate pe baza listelor pentru fiecare instituție;
· o normă de punere în aplicare a fost luată în considerare o singură dată, chiar dacă viza mai multe subiecte[footnoteRef:21]; [21:  S-a făcut o excepție în cazul „deciziilor omnibus” adoptate de SEAE, și anume deciziile generale care adoptă, în bloc și prin analogie, mai multe decizii speciale ale altor instituții. În astfel de situații, a fost luat în considerare numărul respectiv al deciziilor speciale. ] 

· o normă de modificare a unei norme deja existente nu a fost inventariată separat;
· în cazul în care o normă de punere în aplicare a fost înlocuită pe parcursul perioadei care face obiectul raportului, a fost inventariată o singură normă de punere în aplicare[footnoteRef:22]; [22:  Cu toate acestea, în cazul în care o normă generală de punere în aplicare a fost înlocuită cu un tip diferit de normă de punere în aplicare (sau invers), au fost inventariate două norme de punere în aplicare (câte una pentru fiecare categorie de norme).] 

· Normele adoptate în comun de una sau mai multe instituții au fost inventariate separat în fiecare instituție în cauză[footnoteRef:23].  [23:  Acest lucru se referă în special la deciziile comune ale SEAE și ale Comisiei privind personalul care își desfășoară activitatea în cadrul delegațiilor Uniunii.] 

Următoarele trei tabele oferă o imagine de ansamblu cantitativă a numărului de norme de punere în aplicare adoptate de instituții în cursul primelor trei perioade de raportare (2014-2016, 2017-2019, 2020-2023). 
NUMĂRUL DE NORME DE PUNERE ÎN APLICARE ADOPTATE DE INSTITUȚII ÎN VIGOARE în cursul primei perioade de raportare – 2014-2016[footnoteRef:24] [24:  Acest tabel este întocmit pe baza tabelului din raportul pe perioada 2014-2016. Cifrele din primul raport au fost ușor corectate. Acest lucru se datorează faptului că majoritatea instituțiilor au identificat o serie de norme care fuseseră excluse neintenționat din raportul pe perioada 2014-2016 și care erau în vigoare în perioada de raportare respectivă. Tabelul actual a fost actualizat pentru a reflecta și aceste corecții. ] 

	
	Norme adoptate de comun acord
	Dispoziții generale de punere în aplicare
	Alte norme de punere în aplicare
	Total 

	PE
	10
	19
	38
	67

	C
	10
	15
	36
	61

	COM
	10
	24
	61
	95

	CJUE
	10
	11
	19
	40

	CCE
	10
	10
	38
	58

	SEAE
	10
	23
	39
	72

	CESE
	10
	12
	37
	59

	CoR
	10
	15
	30
	55

	OE
	10
	15
	12
	37

	AEPD
	10
	16
	21
	47

	
	
	
	
	

	Total
	100
	160
	331
	591



NUMĂRUL DE NORME DE PUNERE ÎN APLICARE ADOPTATE DE INSTITUȚII ÎN VIGOARE în cursul celei de a doua perioade de raportare – 2017-2019
	
	Norme adoptate de comun acord
	Dispoziții generale de punere în aplicare
	Alte norme de punere în aplicare
	Total 

	PE
	10
	17
	45
	72

	C
	10
	15
	37
	62

	COM
	10
	24
	62
	96

	CJUE
	10
	11
	39
	60

	CCE
	10
	10
	32
	52

	SEAE
	10
	24
	46
	80

	CESE
	10
	12
	44
	66

	CoR
	10
	16
	34
	60

	OE
	10
	17
	14
	41

	AEPD
	10
	16
	25
	51

	
	
	
	
	

	Total
	100
	162
	378
	640



NUMĂRUL DE NORME DE PUNERE ÎN APLICARE ADOPTATE DE INSTITUȚII ÎN VIGOARE în cursul celei de a treia perioade de raportare – 2020-2023
	
	Norme adoptate de comun acord
	Dispoziții generale de punere în aplicare
	Alte norme de punere în aplicare
	Total 

	PE
	10
	16
	42
	68

	C
	10
	15
	30
	55

	COM
	10
	26
	71
	107

	CJUE
	10
	16
	29
	55

	CCE
	10
	11
	29
	50

	SEAE
	10
	27
	51
	89

	CESE
	10
	12
	40
	62

	CoR
	10
	16
	30
	56

	OE
	10
	15
	20
	45

	AEPD
	10
	16
	22
	48

	
	
	
	
	

	Total
	100
	170
	364
	635



Efectuând o comparație între tabele, se constată că a existat o modificare relativ considerabilă între prima și a doua perioadă, în timp ce numărul de norme a rămas în mare măsură stabil în a treia perioadă de raportare. 
[bookmark: _Toc238715626]b)	Norme de punere în aplicare în cadrul agențiilor executive, al agențiilor descentralizate și al întreprinderilor comune
Prezentul raport oferă, de asemenea, o imagine de ansamblu a normelor de punere în aplicare adoptate de agențiile executive, de agențiile descentralizate și de întreprinderile comune („agențiile”), care erau în vigoare la 31 decembrie 2023. Este vorba de următoarele 54 de agenții[footnoteRef:25], în sensul articolului 1a alineatul (2) din Statutul funcționarilor:  [25:  Printre acestea se numără Parchetul European, instituit în octombrie 2017.] 

· 6 agenții executive, 
· 36 de agenții descentralizate și organisme ale Uniunii și 
· 12 întreprinderi comune.
Reforma din 2014 a Statutului funcționarilor a creat un nou cadru pentru adoptarea de norme de punere în aplicare a Statutului funcționarilor de către agenții. Principiul general introdus prin articolul 110 alineatul (2) din Statutul funcționarilor este acela că normele de punere în aplicare adoptate de Comisie se aplică, prin analogie, agențiilor. În acest scop, Comisia informează agențiile în legătură cu orice astfel de norme de punere în aplicare imediat după adoptare.
Prin excepție de la principiul analogiei, o agenție poate decide, după consultarea comitetului său pentru personal și după ce a primit acordul Comisiei, să adopte o decizie individuală care să stabilească:
· neaplicarea anumitor norme ale Comisiei („opt-out”);
· norme care sunt diferite de cele ale Comisiei;
· norme privind alte subiecte decât cele reglementate de normele adoptate de Comisie.
În cazul în care un număr semnificativ de agenții încearcă să obțină o autorizație pentru a nu aplica, prin analogie, normele de punere în aplicare ale Comisiei cu privire la un anumit aspect, Comisia poate acorda un acord orizontal conform căruia agențiile pot adopta o decizie individuală fără a trebui să depună o cerere oficială (și anume Comisia își dă acordul ex ante), cu condiția ca decizia lor individuală să respecte modelul de norme de punere în aplicare anexat la acordul ex ante (denumite în continuare „modele de decizii”). Modelele de decizii se bazează pe normele de punere în aplicare ale Comisiei, dar sunt adaptate la contextul specific al agențiilor și sunt elaborate în cooperare cu reprezentanții agențiilor. Acest proces contribuie la armonizarea aplicării Statutului funcționarilor în rândul diferitelor agenții. 
Tabelul general prezentat în anexa IV la prezentul raport oferă o sinteză a numărului și tipurilor de norme de punere în aplicare care erau aplicabile în cadrul agențiilor la 31 decembrie 2023, făcând distincție între diferitele perioade de raportare de la reforma din 2014 a Statutului funcționarilor.
Acesta folosește următoarea metodologie:
· respectă structura din Statutul funcționarilor și RAA, pentru a contribui la identificarea subiectelor cu privire la care agențiile au adoptat norme de punere în aplicare;
· în ceea ce privește fiecare subiect, tabelul face o distincție între scenariile în cadrul cărora agențiile și-au adoptat normele.
În special, acest tabel demonstrează cum au funcționat în practică mecanismele introduse în 2014.
EFECTELE MECANISMELOR INTRODUSE ÎNCEPÂND CU ANUL 2014 
	
	Perioada 2014-2016
	Perioada 2014-2019
	Perioada 2014-2023

	Norme de punere în aplicare ale Comisiei adoptate după reforma din 2014 și notificate agențiilor

	23
	29
	29

	Norme de punere în aplicare în agenții care se aplică, prin analogie, după reforma din 2014 [articolul 110 alineatul (2) din statut]

	593
	749
	925

	Derogări după 2014 (norme proprii sau „opt-out”)

	201
	173
	129

	Acorduri orizontale ex ante ale Comisiei

	14
	27
	29

	Acordurile ex ante ale Comisiei în domenii reglementate de normele de punere în aplicare ale Comisiei după 2014
	10
	21
	23[footnoteRef:26] [26:  Printre acestea se numără acordurile ex ante privind munca de la distanță și timpul de lucru, care nu mai sunt în vigoare.] 


	Acordurile ex ante ale Comisiei în domenii care nu sunt reglementate de normele de punere în aplicare ale Comisiei după 2014
	4
	6
	6

	Derogări – Acordurile ex ante ale Comisiei pentru neaplicarea normelor de punere în aplicare ale Comisiei după 2014
	1
	3
	3

	Derogări – 
Acordurile Comisiei cu privire la normele diferite ale agențiilor (diferite de normele de punere în aplicare ale Comisiei sau de modelul de decizie prevăzut de acordul ex ante)
	
	5
	7

	Norme de punere în aplicare adoptate de agenții pe baza unui acord ex ante

	284
	689
	 
868



În urma reformei mecanismului prevăzut la articolul 110 alineatul (2) din Statutul funcționarilor din 2014, agențiile aplică pe scară largă, prin analogie, normele de punere în aplicare ale Comisiei sau își adoptă propriile norme pe baza unui model de decizie. Comisia și-a dat acordul pentru neaplicarea normelor Comisiei doar de trei ori, ocazii care nu prezintă relevanță pentru agenții (două decizii ale Comisiei privind durata maximă pentru care se recurge la personal nepermanent în serviciile Comisiei[footnoteRef:27] și decizia Comisiei privind funcția de consilier[footnoteRef:28]). Comisia a acordat șapte acorduri pentru adoptarea unor norme de punere în aplicare diferite de cele ale Comisiei sau de modelul de decizie. [27:  Decizia C(2013)9028 a Comisiei din 16 decembrie 2013 de modificare a Deciziei Comisiei din 28 aprilie 2004 privind durata maximă pentru care se recurge la personal nepermanent în serviciile Comisiei, Decizia C(2019)2548 a Comisiei din 5 aprilie 2019 de modificare a Deciziei Comisiei din 28 aprilie 2004 privind durata maximă pentru care se recurge la personal nepermanent.]  [28:  Decizia C(2016)3214 a Comisiei din 7 iunie 2016 privind funcția de consilier.] 

TRANSPARENȚA
→ Raportul oferă un inventar exhaustiv al diferitelor tipuri de norme de punere în aplicare în cadrul instituțiilor și al agențiilor în vigoare în perioada relevantă. Prin utilizarea unei metodologii comune, se poate aplica o abordare comparativă între instituții, sporind în acest mod transparența. 
→ Raportul indică faptul că numărul total de norme de punere în aplicare adoptate de instituții a rămas relativ stabil de la ultima perioadă de raportare.
→ Raportul demonstrează că mecanismele introduse prin reforma din 2014, menite să asigure aplicarea consecventă a normelor privind personalul în cadrul agențiilor, continuă să fie utilizate pe scară largă și să fie eficiente.
[bookmark: _Toc238715627]TITLUL 3.	EVALUAREA CALITATIVĂ/CONFORMITATEA

CONFORMITATEA
→ Au respectat instituțiile cadrul Statutului funcționarilor și al RAA?
→ A existat o convergență suplimentară între instituții cu privire la subiectele reglementate de normele de punere în aplicare adoptate de acestea?
→ Care este situația actuală în ceea ce privește registrul ținut de Curtea de Justiție?
[bookmark: _Toc238715628]a)	Conformitatea cu Statutul funcționarilor și Regimul aplicabil celorlalți agenți ai Uniunii Europene
În secțiunea următoare, raportul examinează măsura în care autoritățile împuternicite să facă numiri și autoritățile abilitate să încheie contracte de muncă ale instituțiilor au utilizat, până în prezent, competențele specifice care le sunt acordate prin Statutul funcționarilor și, respectiv, prin RAA pentru a adopta norme de punere în aplicare (a se vedea mai jos listele prezentate sub formă de tabele). Se acordă o atenție deosebită subiectelor cu privire la care autoritățile nu și-au exercitat (încă) competența de a adopta norme. 
În plus, raportul enumeră domeniile în care instituțiile au adoptat norme de punere în aplicare care nu sunt prevăzute în mod expres în Statutul funcționarilor și în RAA (a se vedea mai jos listele prezentate în tabele încadrate de o linie punctată). 
În listele menționate mai sus, raportul identifică, de asemenea, eventualele neconcordanțe cu Statutul funcționarilor și cu RAA în ceea ce privește respectarea obligației de a adopta norme de punere în aplicare, atunci când este necesar, și respectarea procedurii impuse pentru adoptarea normei de punere în aplicare în cauză. Este vorba de a alege între normele adoptate de comun acord între instituții, dispozițiile generale de punere în aplicare și alte norme de punere în aplicare. Aceste observații au fost evidențiate în liste cu caractere aldine.
În fine, prezenta secțiune a raportului analizează domeniile vizate de activitatea de reglementare în perioada de raportare, 2020-2023, în ceea ce privește subiectele vizate de normele de punere în aplicare. 

Statutul funcționarilor
Titlul I – Dispoziții generale
Articolul 2 — Exercitarea competenței autorității împuternicite să facă numiri
Toate instituțiile, cu excepția uneia, au utilizat competențele de a adopta norme de punere în aplicare în ceea ce privește exercitarea competenței autorității împuternicite să facă numiri. Unele instituții au utilizat posibilitatea de a încredința această competență altei instituții sau altui organism interinstituțional.
Articolul 5 alineatul (4) – Definirea funcțiilor și atribuțiilor care corespund fiecărui post tip
Toate instituțiile au făcut uz de posibilitatea oferită de Statutul funcționarilor de a defini mai detaliat sarcinile și competențele care corespund fiecărui tip de post. O instituție a adoptat, de asemenea, dispoziții generale de punere în aplicare în această privință. 
Articolul 9 + anexa II, articolul 2 – Procedura de constituire a comisiei paritare comune (COPARCO)
Toate instituțiile au adoptat de comun acord o normă privind procedura de constituire a comisiei paritare comune.
Articolul 9 alineatul (2) – Componența și procedurile organismelor (comitete)
Toate instituțiile, cu excepția uneia, au utilizat competența de a stabili componența și procedura organismelor. 
Articolul 10 – Modalitățile de stabilire a componenței Comitetului pentru statutul funcționarilor
Toate instituțiile au adoptat o normă de comun acord privind procedura de numire a membrilor Comitetului pentru Statutul funcționarilor.
Anexa XIII, articolul 30 alineatul (3) – Repartizarea funcționarilor care au responsabilități speciale aferente postului de „șef de unitate sau echivalent” ori de „consilier sau echivalent” înainte de 31 decembrie 2015
Cinci instituții au stabilit dispoziții privind derogarea de la articolul 30 alineatul (2) din anexa XIII la Statutul funcționarilor în legătură cu încadrarea funcționarilor în gradele AD9 - AD14 învestiți cu responsabilități speciale în tipul de post „șef de unitate sau echivalent” sau „consilier sau echivalent” înainte de 31 decembrie 2015.
Deși acest lucru nu este impus în mod expres de Statutul funcționarilor, unele instituții au adoptat, de asemenea, norme de punere în aplicare cu privire la următoarele aspecte care sunt abordate în titlul I din Statutul funcționarilor: handicap, măsuri cu caracter social, munca de la distanță, indemnizații compensatorii pentru anumite categorii de personal care își desfășoară activitatea în Luxemburg, norme referitoare la Comitetul consultativ privind numirile, standarde de sănătate și siguranță și transfer/mobilitate.
Subiectele adăugate de unele instituții în perioada 2020-2023 au vizat munca de la distanță, normele referitoare la Comitetul consultativ privind numirile și indemnizațiile compensatorii pentru anumite categorii de personal care își desfășoară activitatea în Luxemburg.
Titlul II – Drepturile și obligațiile funcționarului
Articolul 22c – Norme interne privind denunțarea neregulilor
Toate instituțiile au adoptat norme de punere în aplicare privind denunțarea neregulilor. 
Unele instituții au adoptat, de asemenea, norme de punere în aplicare cu privire la următoarele aspecte care sunt abordate în titlul II din Statutul funcționarilor: etică și integritate, prevenirea hărțuirii (inclusiv în ceea ce privește deputații din Parlamentul European), activitățile externe (inclusiv atunci când au legătură cu alegerile), locul de reședință, responsabilitatea financiară, sindicatele și formarea (inclusiv din proprie inițiativă).
Subiectele adăugate de unele instituții în perioada 2020-2023 au vizat, în special, plângerile depuse împotriva unor deputați în Parlamentul European privind hărțuirea la locul de muncă, formarea din proprie inițiativă și sindicatele. 
Titlul III – Cariera funcționarului
Articolul 27 alineatul (2) – Măsuri corespunzătoare adoptate în urma constatării unui dezechilibru semnificativ între naționalitățile funcționarilor
O singură instituție a adoptat dispoziții generale de punere în aplicare în această privință.
Articolul 32 alineatul (2) – Încadrarea în treaptă la recrutare
Toate instituțiile au adoptat dispoziții generale de punere în aplicare pentru a permite un spor de vechime de cel mult 24 de luni pentru a se ține seama de experiența profesională a funcționarilor. 
Articolul 37 litera (b) – Stabilirea unei liste a organizațiilor dedicate promovării intereselor Uniunii
Toate instituțiile au întocmit, de comun acord, o listă a organizațiilor dedicate promovării intereselor Uniunii 
Articolul 42a – Concediul pentru creșterea copilului, familii monoparentale
Toate instituțiile au adoptat dispoziții de punere în aplicare privind concediul pentru creșterea copilului, inclusiv privind chestiunea recunoașterii familiilor monoparentale în vederea dublării duratei concediului pentru creșterea copilului. Cu toate acestea, o instituție nu a adoptat aceste norme sub forma unor dispoziții generale de punere în aplicare, astfel cum se prevede la articolul 42a alineatul (1) din Statutul funcționarilor.
Articolul 43 – Raportul anual privind competența, eficiența și conduita în serviciu
Toate instituțiile au adoptat dispoziții generale de punere în aplicare privind rapoartele anuale referitoare la competență, eficiență și conduita în serviciu. Trei instituții au adoptat, de asemenea, alte norme de punere în aplicare cu privire la această chestiune. 
Articolul 45 alineatul (2) – Capacitatea de a lucra într-o a treia limbă înaintea primei promovări
Toate instituțiile au adoptat, de comun acord, norme de punere în aplicare a cerinței referitoare la obligația funcționarului de a demonstra, înainte de a i se acorda prima promovare, capacitatea de a lucra într-o a treia limbă.
Articolul 45a alineatul (5) – Numirea unui funcționar încadrat în grupa de funcții AST într-un post din grupa de funcții AD
Toate instituțiile au adoptat dispoziții generale pentru a pune în aplicare posibilitatea de a numi un funcționar din grupa de funcții AST într-un post din grupa de funcții AD, așa-numita „procedură de certificare”. Cu toate acestea, o instituție nu a adoptat aceste norme sub forma unor dispoziții generale de punere în aplicare, astfel cum se prevede la articolul 45a alineatul (5) din Statutul funcționarilor.
Articolul 51 alineatul (1) – Procedurile privind incompetența profesională
Opt instituții au adoptat dispoziții interne privind identificarea, gestionarea și soluționarea cazurilor de incompetență profesională în timp util și într-o manieră adecvată. O instituție a adoptat aceste norme sub forma unor dispoziții generale de punere în aplicare. 
Unele instituții au adoptat, de asemenea, norme de punere în aplicare cu privire la următoarele aspecte care sunt abordate în titlul III din Statutul funcționarilor: personalul de conducere de nivel mediu, recrutarea înalților funcționari, perioada de probă, detașarea, concediul pentru interese personale, concediul din motive familiale, concediul în interesul serviciului, avansarea în treaptă, confirmarea în funcții de conducere, promovarea, pensionarea și titlul onorific.
Subiectele adăugate de unele instituții în perioada 2020-2023 se referă la echilibrul geografic, concediul din motive familiale, concediul în interesul serviciului și incompetența profesională.
Titlul IV – Condițiile de muncă ale funcționarului[footnoteRef:29] [29:  Titlul IV conține, la rândul său, competențe specifice acordate Comisiei (înainte de reforma din 2014 a Statutului funcționarilor acestea erau acordate Consiliului) de a stabili, prin intermediul unor acte delegate, categoriile de funcționari care au dreptul la indemnizații specifice (activitate în schimburi, rămânerea la dispoziția instituției, condiții de muncă deosebit de grele). Aceste acte delegate nu fac obiectul prezentului raport, a se vedea nota de subsol 5.] 

Articolul 55 alineatul (3) – Rămânerea la dispoziția instituției
Nicio instituție nu a stabilit norme detaliate de aplicare a dispozițiilor privind rămânerea la dispoziția instituției în temeiul prezentului articol. Cu toate acestea, două instituții au adoptat norme de punere în aplicare privind rămânerea la dispoziția instituției în temeiul articolului 56b din Statutul funcționarilor. 
Articolul 55 alineatul (4) – Programul de lucru/programele de lucru flexibile
Toate instituțiile au introdus programe de lucru flexibile. 
Articolul 55a + anexa IVa, articolul 5 – Activitatea cu normă redusă
Toate instituțiile au stabilit norme detaliate pentru aplicarea dispozițiilor privind activitatea cu normă redusă. Șapte instituții au adoptat, de asemenea, norme privind munca de la distanță în temeiul acestui articol. 
Articolul 55b – Împărțirea activității
O instituție a stabilit norme detaliate pentru aplicarea articolului privind împărțirea activității.
Articolul 56 – Orele suplimentare
Șapte instituții au stabilit norme privind procedura de autorizare a orelor suplimentare sau condițiile pentru indemnizația fixă. 
Articolul 57 – Concediul anual
Instituțiile nu au stabilit de comun acord norme privind concediul anual. În schimb, nouă instituții și-au adoptat norme proprii de punere în aplicare cu privire la această chestiune. 
Articolul 61 – Lista sărbătorilor legale
Toate instituțiile au stabilit de comun acord o listă a sărbătorilor legale.
[bookmark: _Hlk187305439]Unele instituții au adoptat, de asemenea, norme de punere în aplicare cu privire la următoarele chestiuni care se referă la titlul IV din Statutul funcționarilor: concediul de maternitate, concediul medical, procedura de invaliditate, vizita medicală anuală, rămânerea la dispoziția instituției în temeiul articolului 56b din Statutul funcționarilor și absențele.
Subiectele adăugate de unele instituții în perioada 2020-2023 au vizat, în special, concediul de maternitate, concediul anual, munca de la distanță, concediul medical, rămânerea la dispoziția instituției în temeiul articolului 56b din Statutul funcționarilor și absențele. Instituțiile au adoptat dispoziții privind munca de la distanță în temeiul diferitelor dispoziții ale prezentului titlu, precum și în temeiul titlului I.
Titlul V – Regimul financiar și prestațiile de asigurări sociale ale funcționarului
Articolul 72 alineatul (1) – Asigurarea de sănătate
Toate instituțiile au elaborat de comun acord norme privind asigurarea de sănătate. 
Articolul 72 alineatul (1) – Rambursarea cheltuielilor medicale
Ca urmare a competenței conferite acesteia de către toate instituțiile, astfel cum se prevede la articolul 72 alineatul (1) al treilea paragraf din Statutul funcționarilor, Comisia a adoptat norme de reglementare a rambursării cheltuielilor, care sunt aplicabile în toate instituțiile.
Articolul 73 alineatul (1) – Asigurarea împotriva riscurilor de boală profesională sau de accident
Toate instituțiile au elaborat de comun acord norme privind asigurarea împotriva riscurilor de boală profesională sau de accident.
Articolul 76a – Ajutoare financiare pentru majorarea pensiei unui soț supraviețuitor care suferă de o boală gravă sau de durată sau care are un handicap
Toate instituțiile au stabilit de comun acord norme de punere în aplicare cu privire la ajutoarele financiare pentru majorarea pensiei unui soț supraviețuitor care suferă de o boală gravă sau de durată sau care are un handicap.
Anexa VII, articolul 3 alineatul (1) – Alocația școlară
Toate instituțiile au stabilit dispoziții generale de punere în aplicare privind alocația școlară. 
Anexa VII, articolul 9 alineatul (1) – Cheltuielile de mutare
Toate instituțiile au adoptat dispoziții de punere în aplicare privind cheltuielile de mutare. Cu toate acestea, o instituție nu a adoptat aceste norme sub forma unor dispoziții generale de punere în aplicare, astfel cum se prevede la articolul 9 alineatul (1) din anexa VII la Statutul funcționarilor.
Anexa VII, articolul 13 alineatul (2) litera (b) – Baremul aplicabil delegațiilor în țări terțe
Două instituții au stabilit baremul pentru cheltuielile aferente delegațiilor care au loc în țări din afara Uniunii Europene. 
Anexa VII, articolul 13a – Cheltuielile de delegație
Toate instituțiile au adoptat dispoziții de punere în aplicare privind cheltuielile de delegație. Trei instituții au adoptat, de asemenea, alte norme de punere în aplicare cu privire la această chestiune.
Anexa VII, articolul 14 alineatul (2) – Cheltuielile de protocol
Nicio instituție nu a stabilit condiții de rambursare a cheltuielilor de protocol suportate ocazional.
Anexa VII, articolul 17 alineatul (2) – Transferul unei părți din remunerație
Toate instituțiile au adoptat de comun acord norme privind transferul special, periodic, al unei părți din remunerația unui funcționar. 
Anexa VIII, articolul 11 alineatul (2) – Transferul drepturilor de pensie către sistemul de pensii al Uniunii (transfer „IN”)
Nouă instituții au adoptat dispoziții generale de punere în aplicare pentru a stabili numărul de ani de plată a contribuțiilor la sistemul de pensii ai unui funcționar care intră în serviciul Uniunii după ce și-a încheiat activitatea în cadrul unei administrații guvernamentale sau al unei organizații naționale sau internaționale sau după ce a exercitat o activitate salariată sau independentă pe care acestea îi iau în considerare conform sistemului de pensii al Uniunii aferenți perioadei de muncă anterioară. O instituție nu a adoptat încă dispozițiile generale de punere în aplicare prevăzute la articolul 11 alineatul (2) din anexa VIII la Statutul funcționarilor. O instituție a adoptat, de asemenea, alte norme de punere în aplicare cu privire la această chestiune. 
Aproape toate instituțiile au adoptat, de asemenea, norme de punere în aplicare cu privire la următoarele aspecte care sunt abordate în titlul V din Statutul funcționarilor: alocațiile familiale, alocația pentru locuință prin decizie specială, persoanele considerate copil aflat în întreținere, cheltuielile anuale de călătorie, locul de origine, cheltuielile de delegație și de deplasare în interes de serviciu și transferul drepturilor de pensie. În marea majoritate a cazurilor, instituțiile au ales să adopte dispoziții generale de punere în aplicare cu privire la aceste subiecte.
Unele instituții au adoptat, de asemenea, norme de punere în aplicare privind împrumuturile și avansurile, calcularea drepturilor de pensie, contribuția la cheltuielile cu transportul public, pensionarea anticipată și prestația de invaliditate.
Subiectele adăugate de unele instituții în perioada 2020-2023 au vizat cheltuielile de delegație și de deplasare în interes de serviciu, precum și contribuția la cheltuielile cu transportul public.
Titlul VI – Măsuri disciplinare
Anexa IX, articolul 2 alineatul (3) – Anchetele administrative 
Toate instituțiile au adoptat norme de punere în aplicare privind anchetele administrative, sub formă de dispoziții generale de punere în aplicare. 
Anexa IX, articolul 30 – Procedura disciplinară
Toate instituțiile au adoptat, în general, norme de punere în aplicare a procedurii disciplinare.
O instituție a adoptat norme de punere în aplicare privind investigațiile referitoare la comisiile de selecție ale EPSO, iar o instituție a adoptat norme de punere în aplicare privind prevenirea fraudei, a corupției și a oricăror alte activități ilegale.
Titlul VII – Căile de atac
O instituție a adoptat norme de punere în aplicare privind plângerile în sensul articolelor 90 și 91 din Statutul funcționarilor.
Titlul VIIIa – Dispoziții speciale aplicabile SEAE 
Articolul 96 – Funcționarii Comisiei care lucrează într-o delegație a Uniunii și funcționarii SEAE care trebuie să efectueze sarcini pentru Comisie 
Comisia și SEAE au convenit asupra modalităților detaliate privind acceptarea de instrucțiuni de către un funcționar al Comisiei care lucrează într-o delegație a Uniunii din partea șefului delegației și acceptarea de instrucțiuni de către un funcționar SEAE care trebuie să îndeplinească sarcini pentru Comisie din partea Comisiei. 

Titlul VIIIb – Cerințe speciale și derogatorii aplicabile funcționarilor repartizați într-o țară terță 
Anexa X, articolul 1 al treilea paragraf – Funcționarii repartizați într-o țară terță
Comisia și SEAE au adoptat dispoziții generale de punere în aplicare aplicabile funcționarilor Uniunii Europene repartizați într-o țară terță. Curtea de Justiție a clarificat în jurisprudența sa că Statutul funcționarilor nu obligă instituțiile să adopte dispoziții generale de punere în aplicare a anexei X la Statutul funcționarilor. Cu toate acestea, în cazul în care o instituție alege să facă acest lucru, trebuie urmată procedura prevăzută la articolul 110 din Statutul funcționarilor (și anume adoptarea prin intermediul dispozițiilor generale de punere în aplicare)[footnoteRef:30].  [30:  A se vedea hotărârea Curții de Justiție a Uniunii Europene în cauza C-427/18 P, SEAE/Alba Aguilera et al., punctul 77.] 

Anexa X, articolul 2 – Transferul funcționarilor repartizați în țări terțe
Două instituții au stabilit norme detaliate de punere în aplicare privind transferurile funcționarilor printr-o procedură specifică denumită „procedura de mobilitate”. 
Anexa X, articolul 3 – Aplicarea cu titlu derogatoriu a anexei X funcționarilor repartizați din nou, temporar, într-un post în cadrul sediului
Două instituții au stabilit dispoziții generale de punere în aplicare privind acordarea alocației școlare personalului repartizat temporar într-­un post în cadrul sediului. 
Anexa X, articolul 5 alineatul (2) – Servicii de cazare pentru funcționarii repartizați în țări terțe
Două instituții au stabilit norme detaliate privind punerea la dispoziția unui funcționar a unei locuințe. 
Anexa X, articolul 10 alineatul (3) – Indemnizația pentru condiții de viață
Două instituții au adoptat dispoziții detaliate privind indemnizația pentru condiții de viață. O instituție a adoptat, de asemenea, dispoziții generale de punere în aplicare în această privință.
Anexa X, articolul 23 – Rambursarea chiriei pentru funcționarii repartizați în țări terțe
Două instituții au stabilit norme detaliate privind acordarea unei alocații pentru locuință sau rambursarea chiriei. 
Comisia și SEAE au adoptat, de asemenea, norme de punere în aplicare cu privire la următoarele chestiuni care sunt abordate în titlul VIIIb din Statutul funcționarilor și în anexa X la acesta: concediul de odihnă, moneda și coeficientul corector, rambursarea cheltuielilor suportate de funcționarii repartizați în țări terțe, mobilitatea agenților contractuali care își desfășoară activitatea în cadrul SEAE, indemnizația pentru locuința temporară și cheltuielile de transport, asigurările de sănătate și de accidente. Comisia a adoptat, de asemenea, norme de punere în aplicare aplicabile personalului care își desfășoară activitatea în cadrul Biroului Comisiei din Groenlanda, căruia i se aplică dispozițiile anexei X la Statutul funcționarilor, având în vedere statutul specific al Groenlandei. 
În perioada 2020-2023, Comisia și SEAE au adăugat doar norme de punere în aplicare privind acordarea alocației școlare personalului repartizat temporar într­-un post în cadrul sediului. Comisia a adoptat, de asemenea, norme de punere în aplicare privind personalul care își desfășoară activitatea în cadrul Biroului Comisiei din Groenlanda. 
Titlul IX – Dispoziții tranzitorii și finale
O instituție a adoptat norme de punere în aplicare privind plățile compensatorii și dispoziții generale de punere în aplicare privind drepturile de pensie. 
Regimul aplicabil celorlalți agenți
Titlul II – Agenții temporari
Articolul 12 alineatul (1) al treilea paragraf – Măsuri corespunzătoare în urma constatării unui dezechilibru semnificativ între naționalitățile agenților temporari
Articolul 12 alineatul (1) al treilea paragraf permite fiecărei instituții să adopte măsuri corespunzătoare în urma constatării unui dezechilibru semnificativ între naționalitățile agenților temporari, care nu se justifică prin criterii obiective. Aceste măsuri corespunzătoare trebuie justificate și nu pot avea niciodată drept rezultat alte criterii de recrutare decât cele bazate pe merit. Înainte de adoptarea unor astfel de măsuri corespunzătoare, autoritatea abilitată să încheie contracte de muncă adoptă dispoziții generale de punere în aplicare. La momentul finalizării prezentului raport, nicio instituție nu a adoptat încă astfel de dispoziții de punere în aplicare.
Articolul 12 alineatul (5) – Procedurile de recrutare a agenților temporari
Cinci instituții au adoptat dispoziții de punere în aplicare privind procedurile de recrutare a agenților temporari. Cu toate acestea, două din cele cinci instituții nu au respectat cerința de a adopta astfel de norme sub forma unor dispoziții generale de punere în aplicare, astfel cum se prevede la articolul 12 alineatul (5) din RAA. Cinci instituții nu au adoptat încă normele privind recrutarea agenților temporari. 
Articolul 28a alineatul (2) – Dispoziții privind acordarea indemnizației de șomaj agenților temporari
Nicio instituție nu a prevăzut dispoziții privind acordarea unei indemnizații de șomaj agenților temporari. 
Articolul 28a alineatul (10) – Modalități detaliate privind acordarea unei indemnizații de șomaj agenților temporari
Toate instituțiile au stabilit de comun acord modalități detaliate pentru dispozițiile privind acordarea unei indemnizații de șomaj agenților temporari. 
Articolul 42 – Condiții pentru ca plățile să constituie sau să mențină drepturi de pensie în țara de origine
Nicio instituție nu a stabilit condiții pentru ca plățile să constituie sau să mențină drepturile de pensie în țara de origine pentru agenții temporari.
Articolul 54 – Reclasificarea agenților temporari menționați la articolul 2 litera (f) din RAA
Toate agențiile au adoptat dispoziții generale de punere în aplicare pentru punerea în aplicare a dispozițiilor privind clasificarea agenților temporari [menționați la articolul 2 litera (f) din RAA] în gradul imediat superior. Toate agențiile, cu excepția uneia, au adoptat aceste dispoziții generale de punere în aplicare pe baza unui acord ex ante al Comisiei, în timp ce o agenție a adoptat norme proprii, care sunt diferite. 
Articolul 56 – Angajarea și utilizarea agenților temporari menționați la articolul 2 litera (f) din RAA
Toate agențiile au adoptat dispoziții generale pentru punerea în aplicare a procedurilor privind angajarea și utilizarea agenților temporari [menționați la articolul 2 litera (f) din RAA]. Toate agențiile, cu excepția a două dintre ele, au adoptat aceste norme pe baza unui acord ex ante al Comisiei, în timp ce două agenții au adoptat norme proprii, care sunt diferite.
Unele instituții au adoptat, de asemenea, norme de punere în aplicare cu privire la următoarele chestiuni care se referă la titlul II din RAA: Programul pentru tinerii profesioniști, politica generală privind angajarea și utilizarea agenților temporari, reclasificarea agenților temporari, măsurile de natură socială, încadrarea în treaptă a agenților temporari, condițiile de muncă ale agenților temporari, șoferii, indemnizația de maternitate, pensionarea anticipată.
[bookmark: _Hlk187305511]Subiectele adăugate în perioada 2020-2023 au vizat în special politica generală de angajare a agenților temporari și încadrarea în treaptă a agenților temporari.
Titlul IV – Agenții contractuali
Articolul 79 alineatul (2) – Utilizarea agenților contractuali
Toate instituțiile au adoptat dispoziții generale de punere în aplicare care reglementează utilizarea agenților contractuali. Două instituții au adoptat, de asemenea, alte norme de punere în aplicare cu privire la această chestiune. 
Articolul 82 alineatul (6) – Angajarea agenților contractuali
Toate instituțiile au adoptat dispoziții generale de punere în aplicare privind procedurile de recrutare a agenților temporari. Trei instituții au adoptat, de asemenea, alte norme de punere în aplicare cu privire la această chestiune. 
Articolul 86 alineatul (1) – Încadrarea agenților contractuali
Toate instituțiile au adoptat dispoziții generale de punere în aplicare privind încadrarea agenților contractuali. O instituție a adoptat, de asemenea, alte norme de punere în aplicare cu privire la această chestiune. 
Articolul 96 alineatul (2) – Dispoziții privind acordarea indemnizației de șomaj agenților contractuali
Nicio instituție nu a stabilit dispoziții privind acordarea indemnizației de șomaj agenților contractuali.
Articolul 112 – Condițiile aferente plății drepturilor de pensie, indemnizației de șomaj, asigurării de invaliditate, asigurării de viață și asigurării de sănătate în țara în care persoana respectivă a fost asigurată ultima dată în cadrul unor astfel de sisteme
Nicio instituție nu a stabilit condiții pentru plata drepturilor de pensie, a indemnizației de șomaj, a asigurării de invaliditate, a asigurării de viață și a asigurării de sănătate în țara în care persoana respectivă a fost asigurată ultima dată în cadrul unor astfel de sisteme.
Unele instituții au adoptat, de asemenea, norme de punere în aplicare cu privire la următoarele chestiuni care se referă la titlul IV din RAA: normele aplicabile membrilor personalului angajați în temeiul dreptului intern care nu pot deveni agenți contractuali, evaluarea și reclasificarea agenților contractuali, durata maximă a contractelor de angajare a personalului nepermanent, interpreții de conferință auxiliari, condițiile de muncă ale interpreților și mobilitatea personalului contractual în delegații.
[bookmark: _Hlk187305522]Subiectele adăugate în perioada 2020-2023 au vizat reclasificarea agenților contractuali.


Titlul V – Agenții locali
Comisia și SEAE au adoptat norme de punere în aplicare privind condițiile de încadrare în muncă, metoda de salarizare, securitatea socială aferentă agenților locali care își desfășoară activitatea în delegații și comisiile paritare pentru agenții locali. Comisia a adoptat, de asemenea, norme de punere în aplicare privind comisiile paritare pentru agenții locali. 
Titlul VI – Consilierii speciali
O instituție a adoptat norme de punere în aplicare privind consilierii speciali.
Titlul VII – Asistenții parlamentari
Articolul 125 – Asistenții parlamentari
Parlamentul European a adoptat măsuri de punere în aplicare prin decizie internă în scopul aplicării dispozițiilor privind asistenții parlamentari. 
*****
Referitor la convergența în ceea ce privește subiectele vizate de normele de punere în aplicare, reiese din cele de mai sus că a existat o convergență suplimentară între instituții în cursul perioadei de raportare. O astfel de convergență a fost mai mare în ceea ce privește subiectele în care majoritatea instituțiilor adoptaseră deja norme în perioada de raportare precedentă sau anterior acesteia, alte instituții urmându-le exemplul. Este vorba, în special, de următoarele subiecte: tipurile de posturi și denumirea posturilor, comitetele, combaterea hărțuirii, formarea, concediul pentru interese personale, timpul de lucru, activitatea cu normă redusă, munca de la distanță, alocația pentru locuință acordată printr-o decizie specială, cheltuielile de delegație și de deplasare în interes de serviciu. 
A existat o anumită convergență, mai limitată însă, și în ceea ce privește următoarele subiecte: sănătatea și siguranța, transferul, etica și integritatea, recrutarea înalților funcționari, vizita medicală anuală, împrumuturile și avansurile, precum și procedurile disciplinare. 
[bookmark: _Hlk187305177]Printre subiectele introduse de una sau mai multe instituții[footnoteRef:31] în cursul perioadei de raportare s-au numărat acordarea de ajutor suplimentar pentru persoanele cu handicap, munca de la distanță, indemnizațiile compensatorii pentru anumite categorii de personal care își desfășoară activitatea în Luxemburg, plângerile depuse împotriva unor deputați în Parlamentul European privind hărțuirea la locul de muncă, formarea din proprie inițiativă, sindicatele, concediul din motive familiale, concediul în interesul serviciului, incompetența profesională, echilibrul geografic, concediul de maternitate, concediul medical, absențele, concediul anual, cheltuielile de delegație și de deplasare în interes de serviciu, contribuția la cheltuielile cu transportul public, rămânerea la dispoziția instituției în temeiul articolului 56b din Statutul funcționarilor, dispozițiile speciale privind personalul care își desfășoară activitatea în cadrul Biroului Comisiei din Groenlanda, alocația școlară acordată personalului repartizat temporar într­-un post în cadrul sediului, programul pentru tinerii profesioniști din cadrul Comisiei, politica de angajare a agenților temporari și încadrarea în treaptă a agenților temporari, precum și reclasificarea agenților contractuali. [31:  Subiectele complet noi introduse în cursul perioadei de raportare sunt marcate cu caractere cursive. ] 

[bookmark: _Toc238715629]b)	Registrul administrat de Curtea de Justiție
Începând cu luna februarie 2014, registrul normelor adoptate de autoritatea împuternicită să facă numiri și de autoritatea abilitată să încheie contracte de muncă ale fiecărei instituții și agenții este pus la dispoziția publicului prin intermediul aplicației online „Centrul de resurse de comunicare și informare pentru administrații, întreprinderi și cetățeni (CIRCABC)”, care poate fi accesată prin intermediul unui cont specific în cadrul Serviciului de autentificare al Comisiei Europene (ECAS).
Registrul a stabilit următoarea structură a documentului:
	Titlu
	Descriere

	1. Statutul funcționarilor și RAA
	„Acestea sunt regulamentele aplicabile funcționarilor Uniunii Europene și regimul aplicabil celorlalți agenți ai Uniunii”.

	2. Norme generale 
	„Acestea sunt norme adoptate de Consiliul Uniunii Europene sau acte delegate adoptate de Comisia Europeană în vederea punerii în aplicare a Statutului funcționarilor și se aplică personalului instituțiilor și agențiilor Uniunii.”

	3. Norme stabilite de comun acord

	„Anumite articole din Statutul funcționarilor se referă în mod expres, pentru aplicarea lor, la norme stabilite de comun acord între instituții. Aceste norme sunt adoptate în exact același mod de fiecare instituție, iar președintele Curții de Justiție stabilește, în final, acordul comun al instituțiilor.”

	4. Dispoziții generale de punere în aplicare

	„În cazul în care Statutul funcționarilor prevede acest lucru în mod expres, fiecare instituție își adoptă propriile dispoziții generale de punere în aplicare a articolelor din Statutul funcționarilor, după consultarea Comitetului pentru personal și după obținerea avizului Comitetului pentru statutul funcționarilor. Anumite texte sunt adoptate, de asemenea, de către instituții sub forma unor „dispoziții generale de punere în aplicare” fie în cazul în care articole din Statutul funcționarilor prevăd „dispoziții de punere în aplicare”, fie în cazul în care dispozițiile legale nu sunt suficient de explicite pentru a fi aplicate în mod direct.”

	5. Alte norme de punere în aplicare
	„Acestea sunt texte adoptate de fiecare instituție pentru a pune în aplicare Statutul funcționarilor și nu au caracterul unor norme stabilite de comun acord sau al unor dispoziții generale de punere în aplicare.”


Normele de la fiecare titlu sunt organizate pe instituții, existând un folder comun pentru agențiile Uniunii Europene. Unele instituții și-au organizat mai detaliat normele de punere în aplicare în subfoldere, în funcție de subiect. 
În ceea ce privește agențiile, normele de punere în aplicare ale acestora se regăsesc în registru la titlurile „General implementing provisions (GIP)” („Dispoziții generale de punere în aplicare”) și „Other implementing rules (IR)” („Alte norme de punere în aplicare”) în folderul comun „European Union agencies” („Agențiile Uniunii Europene”). 
Folderul conține subfoldere pentru: 
· „Commission’s agreements ex ante on GIP derogated” („Acordurile ex ante ale Comisiei privind dispozițiile generale de punere în aplicare pentru care se acordă o derogare”) și, respectiv, „Commission’s agreements ex ante on IR derogated” („Acordurile ex ante ale Comisiei privind normele de punere în aplicare pentru care se acordă o derogare”), descrise ca „Agreements applicable to all agencies. Agreements applicable to executive agencies. Agreements applicable to decentralised agencies and joint undertakings.” („Acorduri aplicabile tuturor agențiilor. Acorduri aplicabile agențiilor executive. Acorduri aplicabile agențiilor descentralizate și întreprinderilor comune”). Aceste subfoldere sunt divizate în continuare în funcție de subiect.
· „Joint undertakings” („Întreprinderile comune”)
· „Decentralised agencies” („Agențiile descentralizate”)
· „Executive agencies” („Agențiile executive”)
Prezentul raport se referă la normele enumerate la titlurile 3-5 din registru. 
În ceea ce privește aceste norme, o consultare a registrului arată că toate instituțiile și agențiile știu, în general, de existența registrului și de cerința de a transmite normele lor de punere în aplicare pentru a fi consemnate în registru. Cu toate acestea, nivelul de respectare a acestei cerințe diferă foarte mult de la o instituție la alta și variază semnificativ de la un tip de norme la altul.
Înregistrările din registru sunt complete în ceea ce privește normele stabilite de comun acord. 
În ceea ce privește dispozițiile generale de punere în aplicare, nivelul de respectare pare a fi ridicat, întrucât toate instituțiile au transmis norme. Acestea fiind spuse, în cazul unora dintre instituții, registrul conține majoritatea dispozițiilor lor generale de punere în aplicare, în timp ce în cazul altora rămâne incomplet. 
În schimb, în ceea ce privește alte norme de punere în aplicare, majoritatea agențiilor[footnoteRef:32] și 5 din cele 10 instituții au transmis normele lor pentru a fi consemnate în registru. În cazul unora dintre instituții, înregistrările sunt mai actualizate, în timp ce în cazul altora un număr semnificativ de norme de punere în aplicare nu au fost încă transmise. Două instituții nu au prezentat norme de punere în aplicare.  [32:  Comisia nu a fost în măsură să evalueze dacă au fost transmise toate normele relevante ale tuturor agențiilor.] 

Având în vedere cele de mai sus, ar trebui remarcat faptul că informațiile conținute în registru nu sunt identice cu cele din prezentul raport, exceptând cazul în care este vorba despre normele stabilite de comun acord. 
Pe lângă diferențele care apar din cauza nivelului variabil de exhaustivitate a informațiilor transmise pentru a fi consemnate în registru, unele divergențe rezultă din specificitățile metodologiei utilizate pentru prezentul raport. În special, prezentul raport conține doar normele de punere în aplicare care erau în vigoare în perioada 2020-2023, în timp ce registrul conține și normele de punere în aplicare care nu mai erau aplicabile în perioada respectivă. Unele instituții furnizează normele într-o singură versiune lingvistică, în timp ce altele încarcă mai multe sau toate versiunile lingvistice disponibile. În plus, unele instituții au transmis separat registrului norme de modificare a unei norme preexistente, în timp ce prezentul raport nu identifică normele de modificare ca norme separate. În acest context, ar trebui remarcat faptul că Colegiul șefilor de administrație ai tuturor instituțiilor a propus ca normele de punere în aplicare care nu mai sunt în vigoare să fie eliminate din registru, ca normele să fie transmise în toate versiunile lingvistice disponibile și ca registrul să fie actualizat de fiecare instituție cel puțin o dată pe an[footnoteRef:33]. [33:  CA-D 3654/22.] 

CONFORMITATEA
→ Instituțiile și agențiile au respectat în mare măsură cadrul Statutului funcționarilor și al RAA.
→ Prezentul raport nu indică probleme sistemice sau în alt mod alarmante. 
→ Raportul permite identificarea domeniilor– per ansamblu limitate – în care instituțiile sunt în continuare în urmă față de cadrul statutar. 
→ În perioada de raportare a existat o convergență suplimentară între instituții în ceea ce privește subiectele vizate de normele de punere în aplicare. O astfel de convergență a fost mai mare în ceea ce privește subiectele în care majoritatea instituțiilor adoptaseră deja norme în perioada de raportare precedentă sau anterior acesteia, alte instituții urmându-le exemplul. A existat o anumită convergență, mai limitată însă, și în ceea ce privește alte subiecte. Au fost abordate, de asemenea, câteva subiecte noi. 
→ Registrul ținut de Curtea de Justiție este funcțional, însă conținutul său nu este sincronizat cu prezentul raport. Domeniul de aplicare exact al cerinței de a transmite normele de punere în aplicare pentru a fi consemnate în registru trebuie clarificat și convenit între instituții.



[bookmark: _Toc238715630]TITLUL 4.	REZUMAT
Prezentul raport oferă o imagine de ansamblu a normelor adoptate de instituții și agenții pentru aplicarea Statutului funcționarilor și a RAA, aflate în vigoare în perioada cuprinsă între 1 ianuarie 2020 și 31 decembrie 2023.
Raportul demonstrează autonomia instituțiilor în ceea ce privește aplicarea Statutului funcționarilor și a RAA personalului lor. Această autonomie se exercită în limitele cadrului juridic, astfel cum este prevăzut în Statutul funcționarilor. În plus, Statutul funcționarilor prevede mecanisme specifice pentru a ajunge la o abordare interinstituțională comună ori de câte ori un anumit subiect impune o astfel de armonizare.
Raportul arată că instituțiile au recurs în mare măsură la competența lor de a adopta norme pentru aplicarea Statutului funcționarilor și a RAA, chiar dacă autoritățile împuternicite să facă numiri și autoritățile abilitate să încheie contracte de muncă ale fiecărei instituții și agenții au exercitat această competență în grade diferite. Această varietate poate fi considerată o reflectare a realităților administrative diferite și a principiului autonomiei fiecărei instituții în calitate de angajator, astfel cum este recunoscut de dreptul Uniunii. 
Ar trebui remarcat faptul că prezentul raport se referă la perioada care a inclus pandemia de COVID-19 și care a impus anumitor instituții să adopte măsuri ad-hoc pentru a răspunde nevoilor serviciului la momentul respectiv sau chiar norme de punere în aplicare. Unele dintre normele de punere în aplicare adoptate în acest context au fost concepute ca o măsură tranzitorie. Prin urmare, aceste norme au fost adoptate și abrogate în cursul perioadei de raportare și nu au un impact direct asupra numărului total de norme de punere în aplicare în vigoare la sfârșitul perioadei de raportare. În plus, toate instituțiile au adoptat noi norme privind timpul de lucru și munca hibridă, care se bazează probabil pe experiențele legate de modalitățile flexibile de lucru adoptate ca urmare a pandemiei de COVID-19.
Raportul indică existența unei convergențe suplimentare între instituții cu privire la un număr semnificativ de subiecte vizate de normele de punere în aplicare în cursul perioadei de raportare, cum ar fi combaterea hărțuirii și conduita etică. 
Raportul furnizează un inventar exhaustiv al normelor de punere în aplicare adoptate de instituții. Acesta prezintă toate normele de punere în aplicare prin utilizarea unei metodologii comune. Se poate efectua astfel o abordare comparativă între instituții, sporind în acest mod transparența. În ceea ce privește agențiile, raportul oferă o viziune de ansamblu agregată și analizează efectele mecanismelor de armonizare introduse în 2014.
Referitor la conformitate, raportul permite să se concluzioneze că autoritățile împuternicite să facă numiri și autoritățile abilitate să încheie contracte de muncă ale instituțiilor și ale agențiilor au respectat în mare măsură, atunci când au adoptat norme de punere în aplicare, cadrul juridic prevăzut de Statutul funcționarilor și de RAA. Raportul nu indică probleme sistemice sau în alt mod alarmante. Acesta permite identificarea domeniilor– per ansamblu limitate – în care instituțiile sunt în continuare în urmă față de cadrul statutar. 
Curtea de Justiție a Uniunii Europene a înființat registrul normelor de punere în aplicare, astfel cum este prevăzut la articolul 110 alineatul (6) din Statutul funcționarilor, în februarie 2014. Acest registru este disponibil public și ar trebui să fie actualizat în permanență. Raportul concluzionează că registrul este funcțional, dar că nu există o sincronizare deplină între conținutul său și prezentul raport. 
În ceea ce privește pașii următori, serviciile Comisiei vor transmite prezentul raport șefilor de administrație ai tuturor instituțiilor, permițându-le astfel instituțiilor să evalueze conformitatea fiecăreia dintre ele cu cadrul statutar descris în prezentul raport și să ia măsurile pe care le consideră necesare. 
Următorul raport întocmit în temeiul articolului 110 alineatul (6) din Statutul funcționarilor va viza normele de punere în aplicare care vor fi, în principiu, în vigoare în perioada cuprinsă între 1 ianuarie 2024 și 31 decembrie 2026.


ANEXE

Anexa I			Norme adoptate de comun acord de către instituții
anexa II			Norme de punere în aplicare în instituții
Anexa III			Tabelul consolidat pentru instituții
Anexa IV			Norme de punere în aplicare în agenții

